SATSINGSOMRÅDER VED HiST
Innspill som diskusjonsgrunnlag for videre behandling i UFI.

Utarbeidet av Ester K. Hasle og Gunnhild Oftedal

1. Generelt
1.1 Type satsningsområder

Det bør som nå være både sentrale satsningsområder og avdelingsvise. Det bør også vurderes om HiST for eksempel skal kunne opprette strategiske områder under oppbygging når det er strategisk svært viktige og/eller trengs for å tilfredsstille overordnede føringer. 

I dag er det separate satsningsområder for FoU og for innovasjon og regional utvikling. Fordi innovasjon og regional utvikling må ha sin basis i FoU, foreslås at HiST ikke skiller mellom disse, men har en kategori satsningsområder for FoU og innovasjon hvor også resultater i form av innovasjon og utvikling av privat og offentlig virksomhet blir sentrale i tillegg til FoU-resultater som for eksempel vitenskapelig publisering.
1.2 Krav til føringer og prosesser

Uansett kategori av satsningsområde er det viktig at vi har klare og transparente føringer og prosesser. Det inkluderer 

· hensikten med områdene

· kriterier og prosesser for utvelgelse, evaluering og avslutning
· varighet

· hvilke privilegier satsningsområdene skal ha 

· hvilke krav og forventninger som skal stilles til satsningsområdene

I det følgende er fokus lagt på de sentrale satsningsområdene, men prinsippene bør også i stor grad kunne gjelde avdelingsvise satsningsområder. Her må selvfølgelig avdelingen blant annet selv uttrykke hva som er viktige føringer og resultat for avdelingen. 
2. Hensikt

Bygge robuste FoU-miljø på høyt nasjonal og internasjonalt nivå 

Gi FoU-resultater i henhold til vårt samfunnsoppdrag.

Bidra til markedsføring av HiST: Bli kjente som ekstra gode på enkeltfelt.

Tiltrekke gode samarbeidspartnere nasjonalt og internasjonalt
3. Hvor mange
- forslagsvis 4-8. 
(Antallet er underordna innhaldet og refleksjonar om fåe, breie kontra mange, smale.)
4. Prosess for å peike ut og for å avvikle satsingsområde

4.1 Søknadsprosess

· Søking ut frå gitte kriterier, 

· Bruke eksterne faglig sakkyndige til å bedømme faglig nivå
· Bruke interne for å vurdere strategisk betydning og konkludere totalt.

4.2 Varighet/evaluering

· 3 år, dvs. ny søknadsrunde hvert 3. år
· Årlig rapportering

· Hvis store avvik i forhold til plan, kan varigheten forkortes.
5. Evalueringskriteria for å bli satsningsområde
Til grunn for evalueringen bør ligge overordnede føringer, hvilke resultat som kan forventes og hvor sikkert det er at resultatene vil bli oppnådd.
5.1 Overordnede føringer

Disse kan inkludere:

· Relevans i forhold til HiSTs strategiske plan

· Relevans for praksisfelt eller næringsliv

· Nasjonale/regionale satsninger

· HiST-miljøet skal ha en førende rolle i evt. forskningssamarbeid

· En fordel om området støtter opp under master eller PhD-program

· Styrker forskningsbaserte undervisningen, blant annet ved studentoppgaver som del av FoU-aktivteten

· Prioritet til nasjonalt unike FoU-områder 

· Inkluderende forskningsmiljø

· Tverrfaglig involvering innen HiST der det er naturlig

5.2 Forventede resultat i prosjektperioden
HiST bør definere områder for resultat som er viktig for HiST og HiSTs samfunnsoppdrag. Fagmiljø som søker bør spesifisere hva de tenker å oppnå innen hvert av disse resultatområdene. Resultat vil kunne inkludere: 

· Vitenskapelig publisering

· Formidling, bl.a 

- Brukerrettet og allmennrettet

- Tilbakeføring av kunnskap inn i våre utdanningar

- Erfaringsutveksling på tvers av fagområda

· Grunnlag for bedre undervisningsmetoder

· Gründerskap og FoU-basert innovasjon

· Utvikling av offentlig og privat virksomhet

· Kompetansebygging ved HiST

· Nettverksbygging

· Faglige/vitenskapelige verv nasjonalt og internasjonalt

· Internasjonalt samarbeid og utveksling

· Søknader om ekstern finansiering og størrelse på innvilget finansiering 

I tillegg kan forskningsmiljøet selv spesifisere forventede resultat.

(Ved vurdering av søknaden bør utviklingen av forskningsmiljøet tillegges vekt og ikke bare absolutte resultat.)
5.3 Suksesskriterier

Fagmiljøet må argumentere for sine muligheter for å lykkes og bør derfor beskrive:
· Kompetanse og erfaring til forskningsgruppa (priser og meritter innen FoU/innovasjon og prosjektledelse). Bør være ledende regionalt eller nasjonalt og operere på internasjonalt nivå.

· Tidligere resultater (innen områder spesifisert under 5.2); for områder som er et satsningsområde, bør det spesielt vises til resultater i perioden som satsningsområde 

· Akademisk/profesjonsnettverk

· Nettverk mot offentlig og privat sektor

· Finansieringsmuligheter (inklusive konkurranseforhold, - mange om beinet)

· Faglig (kort) beskrivelse av aktuelle prosjekt/ prosjektområder i 3-års-perioden
6. Privilegier for satsingsområda

Satsningsområdene må få visse privilegier som bidrar til at det blir mulig for dem å nå målene sine:

· Lettere tilgang til å søke eksterne midler (som ofte krev redegjort for at tiltaket er inkludert i høgskolens strategier)

· Fortrinn ved tildeling av noen typer sentrale FoU-midler, stipendiatstillinger og tilgjengelig administrativ støtte.

· Høy prioritet ved tildeling av FoU-tid.

7. Forpliktelser for satsingsområda

Fagmiljøet bak et satsningsområde bør forplikter seg på resultat som de selv beskriver i søknaden i henhold til pkt 5.2, og de bør evalueres deretter. 

Dessuten: Dess større ytelser/ressurser stilt til disposisjon dess større krav pålagt. 

